See Preisi abivägi ei olnud muidugi mitte ainuke Saksa sõjajõud Eestis. Me arveldasime teisal, et Dreylöwenil umbes 30 000 meest pidi olema (muidugi kõik mitte rüütlid), kellega ta mässu alul eestlastest jagu sai. Kuid mässu rutulise summutamisega sai Dreylöwen oma kodust väejõudu veelgi suurendada pärismaalaste arvel.  Peale Eesti-Pihkva vägede löömist 4.-26. maini 1343. a. ning Leedu vägede tagasitõrjumist Väinalt ristisõja vägede abil mässu alul tekkis Liivi võimudel võimalus kareda sõjaseaduse abil mobiliseerida oma sõjaväkke ka seni tõrkunud pärismaalasi. Karedal distsipliinil saab teenima sundida ka "mittesoovijaid", eriti kui sõjaväes kindel prot­sent ustavaid olemas.